পাকিস্তান সেনাবাহিনী এবং তাদের এদেশীয় দোসররা যখন বাংলাদেশের এ-প্রান্ত থেকে ও-প্রান্ত পর্যন্ত ব্যাপক গণহত্যা এবং মানবতার বিরুদ্ধে অপরাধে লিপ্ত ছিল, তখন সীমিত পরিসরে হলেও পুরো বিশ্বের কাছে সে-খবর পৌঁছে যায়। আন্তর্জাতিক মহলের কাছ থেকে চলমান গণহত্যা বন্ধে হস্তক্ষেপও কামনা করা হয়। এ ধরণের পরিস্থিতিতে হস্তক্ষেপের বিরুদ্ধে যে-যুক্তিটি সবচেয়ে বেশি ব্যবহৃত হয়ে থাকে তা হল — কোনো রাষ্ট্রের অভ্যন্তরীণ কোনো বিষয়ে অন্য কোনো রাষ্ট্র বা রাষ্ট্রপক্ষসমূহের হস্তক্ষেপ করা উচিত না!